Kongsi (pertubuhan)

Kongsi (Bahasa Cina: 公司; pinyin: gōngsī; Wade-Giles: kung-ssu; Pe̍h-ōe-jī: kong-si; Jawi: كوڠسي) adalah istilah transkripsi Hokkien yang bermaksud "syarikat", terutama perniagaan yang telah diperbadankan. Walau bagaimanapun, perkataan itu mempunyai makna lain dalam konteks sejarah yang berbeza. Kongsi paling sering dikenal sebagai pertubuhan sosial Cina atau perkongsian, tetapi istilah ini juga digunakan untuk pelbagai institusi Cina. Di kalangan orang Cina seberang laut, kata kongsi digunakan untuk merujuk kepada kedua-dua pertubuhan puak atau klan, yang ahlinya mempunyai keturunan yang sama, dan kelab sosial untuk imigran Cina yang berasal dari wilayah yang sama. Selepas abad ke-19, pertubuhan-pertubuhan ini mula dikenali sebagai hui guan atau hwee kuan (會館, yang secara harfiah bermaksud "dewan pertemuan").

Asia Tenggara
Masyarakat-masyarakat pelombong dalam kalangan orang Cina Hakka memainkan peranan utama dalam tampuk kuasa sehinggakan lama-kelamaan bersatu menjadi entiti politik yang berfungsi sebagai negara yang memerintah sendiri oleh para ahli pelombong, yakni sebagai suatu republik kongsi. Menjelang pertengahan abad ke-19, republik-republik kongsi ini menguasai sebahagian besar barat pulau Borneo; tiga republik yang terbesar adalah Republik Lanfang, Republik Heshun (Fosjoen), dan Persekutuan Santiaogou (Samtiaokioe).

Lihat juga
 Hai San Kongsi
 Ghee Hin Kongsi
 Khoo Kongsi

Rujukan

Pautan luar

 The Clan Associations or Kongsis of Penang, Malaysia - via FamilySearch 
 Laman web rasmi Khoo Kongsi 

Kategori:Suku Cina
Kategori:Kebudayaan Cina
Kategori:Diaspora Cina
Kategori:Kongsi gelap Cina